జాన్ మగుఫులి

జాన్ మగుఫులి  ( 1959 అక్టోబరు 29 - 2021 మార్చి 17)  టాంజానియా ఐదవ అధ్యక్షుడు, 2015 నుండి 2021లో మరణించే వరకు అధ్యక్షుడిగా పనిచేశారు. అతను 2000 నుండి 2005 వరకు 2010 నుండి 2015 వరకు టాంజానియా పనులు, రవాణా, కమ్యూనికేషన్ల మంత్రిగా పనిచేశాడు 2019 నుండి 2020 వరకు సదరన్ ఆఫ్రికన్ డెవలప్‌మెంట్ కమ్యూనిటీకి ఛైర్మన్‌గా ఉన్నాడు.

1995లో తొలిసారిగా పార్లమెంటు సభ్యునిగా ఎన్నికై, అతను పలువురు ప్రధాన మంత్రుల మంత్రి వర్గంలో పనిచేశారు.1995 నుండి 2000 వరకు పనుల డిప్యూటీ మంత్రిగా, 2000 నుండి 2005 వరకు పనుల మంత్రిగా, 2006 నుండి 2008 వరకు భూములు మానవ సెటిల్‌మెంట్ మంత్రిగా, పశుసంవర్థక శాఖ మంత్రిగా పనిచేశాడు. 2008 నుండి 2010 వరకు ఫిషరీస్, 2010 నుండి 2015 వరకు రెండవసారి పనుల మంత్రిగా పనిచేశారు.

 రాజకీయ జీవితం 

మగుఫులి 1982 1983 మధ్య సెంగెరెమా సెకండరీ స్కూల్‌లో ఉపాధ్యాయునిగా కొద్ది కాలం పనిచేసి తర్వాత రాజకీయాలలోకి ప్రవేశించారు. అతను ఉపాధ్యాయుడిగా ఉన్నప్పుడు కెమిస్ట్రీ గణితం బోధించేవాడు . తరువాత, అతను తన ఉపాధ్యాయ ఉద్యోగాన్ని విడిచిపెట్టాడు. అతను 1989 నుండి 1995 వరకు  అతను చాటో జిల్లాకు ప్రాతినిధ్యం వహిస్తూ పార్లమెంటు సభ్యుడు (MP)గా ఎన్నికయ్యారు. ఎంపీగా గెలిచిన తొలిసారి ఆయన పనుల శాఖ డిప్యూటీ మంత్రిగా నియమితులయ్యారు.

 టాంజానియా అధ్యక్షుడు 

కుడి|thumb|భారత ప్రధాని నరేంద్ర మోడీతో మగుఫులి, 2016 జూలై 10

పదవి స్వీకరించిన తర్వాత మగు పులి అధికారులను నియంత్రించేవాడు. టాంజానియాలో అవినీతికి ఆస్కారం లేకుండా చేశాడు. 2015 నుంచి 2021 వరకు మరణించేంతవరకు ఆరు సంవత్సరాల పాటు టాంజానియా అధ్యక్షుడిగా పనిచేశాడు. మగుఫులి తన సొంత జీతం నెలకు US$15,000 నుండి US$4,000కి తగ్గించుకున్నాడు.

కలరా రోగం 2017లో టాంజానియాలో ఎక్కువగా వ్యాపించింది. దీంతో తాంజానియా అధ్యక్షుడు మగుపులి స్వాతంత్ర్య దినోత్సవ వేడుకలను నిలిపివేశాడు. మాగుపులి ప్రజలను ఉద్దేశిస్తూ ఇలా అన్నాడు. "మా ప్రజలు కలరాతో మరణిస్తున్నప్పుడు 54 సంవత్సరాల స్వాతంత్ర్య వేడుకలను జరుపుకోవడానికి మేము పెద్ద మొత్తంలో డబ్బు ఖర్చు చేయడం చాలా సిగ్గుచేటు" అని పేర్కొన్నారు.

 మరణం 

మగుఫులి 2021 ఫిబ్రవరి 27 నుండి పెద్దగా ప్రభుత్వ కార్యక్రమాల్లో పాల్గొనలేదు. దీంతో ఆయన ఆరోగ్యం బాగాలేదని సోషల్ మీడియాలో పుకార్లు వచ్చాయి ‌‌. ఈ పుకార్లపై తాంజానియా పత్రిక స్పందించింది. మగుపులి ఈజిప్టులో కరోనా వ్యాధికి చికిత్స పొందుతున్నాడని రాసింది. మగు పులి ఆరోగ్యం మరింత విషమించడంతో తాంజానియా ప్రభుత్వం మగుపులిని భారతదేశానికి తరలించే యోచనలో ఉన్నట్లు తెలిపింది. 

 2021 మార్చి 17 రాత్రి, వైస్ ప్రెసిడెంట్ సమియా సులుహు, మగుఫులి మరణించినట్లు ఒక ప్రకటన విడుదల చేశారు. పదవిలో ఉండగానే మరణించిన ఏకైక టాంజానియా అధ్యక్షుడు.మగుపులి మగు పులి మరణించిన తరువాత టాంజానియా ప్రభుత్వం 14 రోజులు సంతాప దినాలను ప్రకటించింది. టాంజానియా జెండాను సగం వరకు ఎగరవేయాలని ఆదేశాలు ఇచ్చింది. మగుఫులి పార్టీవ దేహాన్ని 2021 మార్చి 20న దార్ ఎస్ సలామ్‌లోని ఉహురు స్టేడియంలో ఉంచారు , మగు పులి మృతదేహాన్ని చూడాలని ఆశతో టాంజానియా ప్రజలు స్టేడియంలో కిక్కిరిసిపోయారు, చాలా మంది గోడ ఎక్కారు, అది కూలిపోయింది, ఫలితంగా మానవ తొక్కిసలాట జరిగి కనీసం నలభై ఐదు మంది మరణించారు. ఉగాండా  పద్నాలుగు రోజుల జాతీయ సంతాప దినాలను ప్రకటించింది; రువాండా  తొమ్మిది రోజుల సంతాప దినాలను ప్రకటించింది; కెన్యా  బురుండి  ఏడు రోజుల సంతాప దినాలు ప్రకటించారు; మొజాంబిక్  ఐదు రోజుల సంతాప దినాలను ప్రకటించింది; డెమొక్రాటిక్ రిపబ్లిక్ ఆఫ్ కాంగో, దక్షిణ సూడాన్  మూడు రోజుల సంతాప దినాలు ప్రకటించింది; క్యూబా , జాంబియా  ఒకరోజు సంతాప దినాలు ప్రకటించాయి.

మగుఫులిని 2021 మార్చి 26న అతని స్వస్థలమైన చాటోలో మగు పులి అంతిమ సంస్కారాలు జరిగాయి.

 మూలాలు 

వర్గం:1959 జననాలు
వర్గం:2021 మరణాలు